Zahvaljujući ovom priručniku vaš projekt stvaranja kulta fino napreduje.
Čak imate malu, ali odanu skupinu sljedbenika.
Ali za višu razinu morat ćete se malo više potruditi.
Kako biste bili uspješan, dugogodišnji vođa kulta,
morate steći veću publiku.
Broj sljedbenika je kao novac u banci.
Što ga više imate, moćniji ste.
A da i ne spominjemo druge prednosti.
Nevjerojatna odanost.
Novac iz svih izvora.
I ne zaboravimo…
Neograničen seks sa sljedbenicima.
Za početak im date nešto u što će vjerovati.
Moraju misliti da imate dobre namjere, ne smiju znati da manipulirate njima.
Gotovi ste čim to naslute.
Uzmite primjer velečasnog Jima Jonesa,
koji je lukavu taktiku regrutacije povezao s vizijom komune
kako bi Hram naroda od 50 izgubljenih duša u Indiani
narastao na 20 000 sljedbenika na dva kontinenta.
Učinit ću sva čuda koja je vaš Bog govorio da će činiti, a nikad nije.
Da!
Naravno, kraj je malo zabrljao.
No mora se priznati
da je Jones znao privući i zadržati gomilu.
KAKO POSTATI VOĐA KULTA
OKUPI LJUDE
Jim Jones je od malog svećenika
izrastao u velikog Mesiju koji je razgovarao s vođama vlade.
To nije loše za nekog tko je prije prodavao majmune.
Bio je vrlo karizmatičan i iznimno inteligentan.
Znao vam je dirnuti srce.
Hvala što ste me pozvali.
No puno prije negoli je postao vođa zajednice u džungli osuđene na propast,
Jim je bio samo mladić koji je tražio sebe.
Zanima vas čemu vas on može podučiti na vašem putu da postanete vođa kulta?
Počnimo od početka.
ČINJENICA BR. 1 - JONES JE BIO OPSJEDNUT RELIGIJOM OD MLADOSTI
Jim Jones odrastao je u ruralnom kraju Indiane.
U gradiću imaju pet crkava.
Svima se pridružio
i nedjeljom bi odlazio s jedne mise na drugu.
Dok su se druga djeca igrala igara poput liječnika i pacijenata,
on se volio igrati svećenika i pastve.
Prebacio bi bijelu plahtu preko ramena
i glumio da vjerom zacjeljuje, recimo, kokoši.
ČINJENICA BROJ 2 - JONES JE KAO MALI IMAO NEOBIČNOG JUNAKA
Jonesa je fascinirao Hitler.
Fasciniralo ga je kako je Hitler kontrolirao svoje sljedbenike
i činjenica da je, kad su ga okružili neprijatelji
i kad mu nije bilo bijega, radije počinio samoubojstvo nego da ga zarobe.
ČINJENICA BR. 3 - JIM JONES PROSLAVIO SE BORBOM ZA DRUŠTVENU PRAVDU
Borio sa građanska prava, vjerovali ili ne, 50-ih godina.
Stalno je govorio o idejama jednakosti i društvene pravde.
Zato ste se pridružili Hramu ljudi.
Vjerovali ste njegovoj poruci i misiji.
Imao je vlastitu duginu obitelj djece različitih rasa.
Činilo se da je iskren.
To se polako pretvorilo u skupinu totalne kontrole
u kojoj je vođa imao apsolutnu vlast nad sljedbenicima.
Od vjernika koji se divi Hitleru do tiranskog vođe kulta,
Jim Jones je upotpunio cijeli krug.
Ali neće biti lako ponoviti njegov uspjeh.
Štoviše, za to vam treba čudo.
TAKTIKA ODUŠEVI LJUDE
Izgubljene duše slijedit će bilo kakvog šarmantnog vođu.
Ako ih želite u svom timu,
samo uspostavite autoritet.
Ljudi moraju povjerovati da ste vi po nečem posebni,
bolji, čak i magični.
To je dobro prokušana formula.
Shoko Asahara, vođa Aum Shinrikyoa,
pripadnike svog kulta u Japanu privukao je objavom fotografija na kojima lebdi.
Mnogoženac Warren Jeffs
tvrdio je da je moć dobio razgovarajući s Bogom,
što mu je dalo ovlasti da muškim sljedbenicima
zauvijek dodjeljuje po nekoliko žena.
Brazilski vođa kulta João de Deus privukao je tisuće sljedbenika
koji su vjerovali da ga je Bog blagoslovio moći da liječi AIDS i rak.
Poslije ga je zadesilo 600 optužba za spolno zlostavljanje.
Ali ljudi će vaša čuda sigurno mnogo više cijeniti.
24 GODINE PRIJE KRAJA U JONESTOWNU
Kad se Jim Jones bacio na okupljanje pastve,
već je znao kako će privući ljude.
U ruralnoj Indiani
imali su velika vjerska okupljanja
i zbilja su znali održati predstavu.
To bi uključivalo zacijeljenja.
Ponos ne želi zacijeljenje, ali Isus može zacijeliti.
Zacjeljivanje vjerom višestoljetna je kršćanska tradicija.
Zacjeljivanje vjerom nema veze sa znanošću.
Skeptici vjeruju da je to moć pozitivnog razmišljanja.
Ali ako vjerujete da je vaš pastor božanski izaslanik,
želite vjerovati u čuda.
Kad je Jones otvorio svoju prvu crkvu,
počeo je tvrdeći da može osjetiti tuđu patnju.
No ubrzo je svoj repertoar proširio na iscjeljenja.
A najluđe u cijeloj priči jest da su neka bila uspješna.
Moj je tata bio baptistički pastor.
Dobio je infarkt.
On je rekao: „Liječnik vam je rekao da više nećete moći raditi.”
Pitao ga je vjeruje li u Boga.
Tata je rekao da vjeruje.
Pitao je vjeruje li da Bog šalje proroke?
Tata je rekao da vjeruje.
„Vjerujete li da proroci mogu iscijeliti?”
Tata je rekao: „Apsolutno.”
Tad je Jim Jones nešto učinio rukama
i rekao: „Pastore, želim da optrčite cijelu ovu crkvu.
Znam da možete.”
Tad sam rekla:
„Bože, hvala na Jimu Jonesu.”
Je li zbilja imao moć?
Jones je tvrdio da ne zna.
To bi katkad upalilo, katkad ne bi.
Zato je, kako je broj sljedbenika rastao,
počeo lažirati ta iscjeljenja vjerom.
Jones je ljudima počeo dijagnosticirati rak koji nisu znali da imaju
i pokazivati im da ga može izliječiti.
Iskašljali bi neku izraslinu iz pluća.
To bi vrlo teatralno svima pokazivali.
Još jedno čudo Jima Jonesa?
Ne baš.
Ta žrtva raka bio je jedan od najvjernijih Jonesovih sljedbenika.
A taj takozvani tumor?
To bi najčešće bio dio kokoši,
iznutrice, pluća ili srce,
nešto što bi oni navodno iskašljali u maramicu.
Nitko se nije smio previše približavati.
Kad bi im to netko pokušao uzeti,
pomoćnicima je dao uputu da to stave u usta i progutaju.
Stvarna ili ne, po tim je iscjeljenjima postao poznat
pa su se čak i skeptici pridruživali.
Možda si u sebi mislio da su sve to obične gluposti,
ali to si govorio sebi.
Nećeš to reći nekom do sebe.
Možda ne znaš što taj drugi misli.
Zahvaljujući moći dobre predstave
gomila je i dalje rasla.
Kad vještinu pomiješaš s prijevarom,
a u sve to dodaš i Boga,
tad imaš nešto zbog čega ljudi kažu:
„Ovog ću slijediti bilo kamo.”
Čudima si privukao gomilu na okupljanja pod šatorom. Bravo!
Ali ne ide baš svatko na takve predstave,
a ti moraš proširiti publiku
pa zato slijedi upute i raširi krila.
TAKTIKA PERSONALIZIRAJ TO ŠTO NUDIŠ
Kao vođa kulta u usponu
moraš smisliti kako ćeš doprijeti do ljudi iz raznih sredina.
A u tome je Jim Jones bio legendaran.
Jim Jones bio je vrhunski manipulator.
Osjećali ste se kao da ste važni
i kao da se on obraća baš vama.
Jako je karizmatičan.
Mogao je uspostaviti kontakt s tri, četiri, pet vrsta publike
istodobno.
Jonesova tajna leži u staroj tehnici promjene koda.
Promjena koda može uključivati
prebacivanje s jednog dijalekta ili jezika na drugi
unutar jednog razgovora ili čak unutar jedne rečenice.
Svi povremeno tako mijenjamo kod.
To može biti vrlo jednostavno, tako što samo upotrijebite riječ
koju znate da koriste u dijelu zemlje u kojem se nađete.
Ali Jim Jones otišao je dalje.
Jim Jones putovao je Amerikom
i u svakom bi gradu
promijenio stil govora kako bi bio pristupačan publici.
Jones je počeo u Indianapolisu
i isprva su ga dolazile slušati uglavnom starije crnkinje.
Ovdje se poslužio stilom propovijedanja pentekostalnih pastora.
Kad je došao u Redwood Valley u Kaliforniji, među bijele konzervativce,
govorio je o obiteljskim vrijednostima.
A kad bi došli studenti s lokalnog fakulteta…
Citirao bi Nietzschea i Maa.
Govorio bi o karmi
i tad popularnoj istočnjačkoj filozofiji.
Na kraju, kad je Jones došao
na svoje konačno odredište u centru San Francisca,
pročitao je publiku i govorio o radikalnoj društvenoj revoluciji.
Dobit ćemo slobodu ovdje i sad!
Da!
A ako bi pozornost popustila,
Jones bi se okrenuo poruci na koju je znao da svi reagiraju,
a to je da će svi umrijeti.
Više nas ne mora zabrinjavati budućnost
jer će svaki dan biti raj.
Sadržaj ni etika nisu bili važni.
Bili su važni njegova sposobnost obraćanja masi i razvijanja moći.
Počeli smo s oko 141 ljudi
i iz toga je pastva narasla na nekoliko tisuća članova.
Naravno, jedno je kad ljude privučete svom kultu,
no sad ih morate zadržati.
Sljedeća lekcija pokazat će vam kako da svoje stado zadržite
uz pomoć ideje dijeljenja.
TAKTIKA NEKA SVI DAJU SVOJ UDIO
O kultovima recite što želite, no oni zbilja okupljaju ljude.
Lijep je osjećaj kad se povežete s drugima.
Lijepo je pjevati i plesati,
činiti sve ono što je tipično vezano za kult.
A ništa neznance ne spaja bolje od zajedničkog života.
Dobar vođa kulta to zna.
Shoko Asahara ljude je povezao
tjerajući ih da žive zajedno u kućama
punih kukaca i štetočina
jer ih je podučavao da ne smiju ubiti ništa živo.
Sljedbenici indijskoga gurua Bhagwana Rajneesha
udružili su se kako bi podigli grad Rajneeshpuram,
gdje su u miru mogli prakticirati svoju vjeru,
uključujući slobodnu ljubav i gole terapijske sesije.
Članovi kulta Buddhafield ulagali su vrijeme i novac
kako bi služili guruu Jaimeu Gomezu.
Izgradili su mu čak i baletno kazalište.
Jim Jones imao je unosnu taktiku za ujedinjavanje svojih sljedbenika
oko zajedničkog cilja.
To je zvao „apostolski socijalizam”.
Apostoli su živjeli zajedno.
Isusovih 12 apostola živjeli su u komuni,
zato je on mislio da i njegovi sljedbenici moraju tako živjeti.
Kako bi financirali taj komunalni život,
sve što imaju morali su predati Crkvi, Jimu Jonesu.
Niste li u mirovini?
Nisam kad sam s vama.
Lako je uspijevao nagovoriti ljude da prodaju nekretnine koje imaju,
aute, i sve to predaju Crkvi.
A kad bi koga trebao dodatno uvjeriti…
Uvijek nam je izazivao krivnju.
Stalno nam je govorio koliko se žrtvovao da bi nam pomogao.
Govorio je da je mogao biti bogataš.
Zato nismo smjeli promišljati kad bi nam rekao da nešto učinimo.
Jones je novac i neplaćeni rad sljedbenika
koristio za širenje Hrama.
Mogli ste posluživati obroke u pučkoj kuhinji Hrama,
dijeliti hranu siromašnima
ili čitati starijima u domu Hrama.
Mogli ste popravljati aute u radionici Hrama,
cijeli tjedan pisati pisma u kojima vladinim službenicima veličate Jonesa,
pisati ili uređivati novine Hrama
ili dovršeni proizvod raznositi gradom.
Mogućnosti su bile beskonačne,
kao i uloženi sati.
To nije bilo kao odlazak u crkvu nedjeljom.
To je bio cijeli vaš život, posve ste se uložili u to.
Tako je ljudima pružio osjećaj da sudjeluju
i tako je uspostavljao kontrolu nad njima.
No osim tog uspjeha kod kuće postoji cijeli svijet mogućih sljedbenika
koji ne znaju što možete učiniti za njih.
Vrijeme je za taj izazov.
TAKTIKA PROŠIRITE TERITORIJ
Želite li zbilja biti pravi Mesija,
nije dovoljno da samo budete velika riba u maloj bari.
Ako se ja spremam biti najveći prorok na svijetu,
ne želim da netko u mojoj blizini
ima triput više sljedbenika.
Kako bi to izgledalo?
Loše.
Jedna od najvećih njegovih odlika kao vođe kulta jest da nikad nije bio zadovoljan.
Znao je što mora učiniti da bi dobio ono što želi,
a to su bili novac, moć i ljudi.
SEDAM GODINA PRIJE KRAJA U JONESTOWNU
Jim Jones kupio je autobuse kojima je obilazio zemlju,
a na kraju propovijedi ljudima bi rekao:
„Pođite s nama u Kaliforniju.”
Ta turneja Jima Jonesa bila je zbilja poseban prizor.
Karavana bi se uvezla u grad
i iz nje bi izašli velečasni, bend
i stotine vjernih sljedbenika koji bi podizali atmosferu propovijedi.
Naravno, nijedna turneja nije potpuna bez štanda za prodaju,
dobro opskrbljenih Jonesovim portretima koji su navodno liječili razne bolesti.
Od prodaje, iscjeljenja i donacija na jednoj propovijedi zaradio bi 10 somova,
a pritom bi ljude nagovarao
da sve pokupe sa sobom i dođu u San Francisco.
Mnogi i jesu.
Ali nije svugdje bio uspješan.
Godine 1971. 200 pripadnika Hrama
poveo je na večeru na imanje svog velikog idola,
pokojnog pastora i iscjelitelja pastora Divinea.
Jonesov cilj?
Preuzimanje Divineove pastve.
Na večeri s Divineovom udovicom
Jones ju je iznenadio tvrdnjom
da je on zapravo reinkarnacija pastora Divinea.
Udovicu Divine to se nije dojmilo.
Rekla mu je da je vrag.
Ona i sljedbenici otjerali su Jonesa i njegove prijeteći im nasiljem.
Taj rizičan Jonesov potez može zvučati drsko, čak i suludo,
ali ipak nije otišao praznih ruku.
Uspio je ukrasti neke Divineove ovčice
koje su otišle u Kaliforniju s njim.
Jonesu se trud isplatio.
Do kraja 1971. godine popis za korespondenciju narastao je četverostruko.
Da, Jones je postao velika faca.
Ali znate kako kažu, tko visoko leti, nisko pada.
Katastrofalan aspekt svakog kulta u tome je što, prije ili poslije,
sve to ode ukrivo.
Za Jima Jonesa to se dogodilo kad se počeo petljati s drogom.
A kad se ti problemi pojave,
ako želite ostati na čelu i ne upasti u nevolje,
trebat ćete pomoć pouzdanih ljudi.
TAKTIKA UVIJEK IMAJTE POMOĆNI PLAN
Lijepo je na vrhu.
Pogled,
pogodnosti,
veliki ormar,
pun tajna.
Zato trebate dobre saveznike kako ne biste upali u nevolju.
Vođe kulta uvijek se vješto okruže ljudima
koji su dio cijelog tog sustava.
Oni čuvaju njihove tajne
i znaju da ne smiju govoriti o onom što se događa iza kulisa.
Ugledajte se na ove.
Bhagwan Shree Rajneesh imao je glasnogovornicu
Ma Anand Sheelu kako bi štitio ugled.
Kad ga je počeo istraživati neprijateljski nastrojen tužilac,
ona ga je pokušala ubiti.
Vođa kulta NXIVM Keith Raniere zadužio je članicu Lauren Salzman
da od kandidatkinja traži kompromitirajuće fotografije,
kako bi one tako ostale vjerne njemu i skupini.
Pripadnici bliskog kruga Shoka Asahare
ubili su pripadnika koji je prijetio da će odati tajne kulta,
a onda ga spalili u golemoj mikrovalnoj pećnici.
Ali malo je tko imao tako dobro organiziran blizak krug ljudi kao Jones.
Taj blizak krug ljudi Jim Jones je zvao Planski odbor.
U njemu je bio 30 njegovih najbliskijih sljedbenika.
Znao je da bi ti ljudi sve učinili za njega.
Unatoč raznolikosti pripadnika Hrama,
tim je ljudima nešto bilo zajedničko.
U tom krugu bili su samo bijelci.
Bila je to hijerarhija na vrhu koje su bili bijelci.
Znali su za laži i lažna iscjeljenja,
ali vjerovali su da cilj opravdava sredstvo.
Kako je Jonesu moć sve više udarala u glavu,
za održavanje božanskog ugleda treba sve više ljudi,
osobito sad.
Kako bi održavao zahtjevan raspored,
Jim počinje gutati impresivnu količinu tableta.
Amfetamine za energiju i Quaalude za spuštanje.
Unatoč svemu tome,
Jones svejedno nalazi vremena za vezu s nekoliko sljedbenica,
što, naravno, treba držati u tajnosti.
Godine 1973.
Jonesa su uhitili u lokalnom kinu,
nakon što je svoju „palicu” pokazao policajcu u civilu.
To baš nije dobro za Božjega glasnika.
To ga je, da je javnost doznala,
moglo upropastiti.
No, kad je riječ o ekshibicionizmu, ne možete baš sve prikriti.
Morali su to zataškati
pa se nagodio.
Jones je priznao, ali njegov odvjetnik,
kao odani pripadnik Hrama,
potrudio se da sve to bude prikriveno od javnosti i njegovih sljedbenika,
što je na kraju bilo dobro u zlu.
Nakon što mu je to prošlo,
zašto ne bi učinio još nešto?
Jim Jones je tada postao nemaran.
Bilo je nezadovoljnika koji su otišli i znali da se on drogira,
kao i za neke druge mutne poslove iza kulisa.
Ali neki vas ne puste na miru čak ni kad sve učinite kako treba.
Što savjetuje priručnik?
Tu zapreku pretvorite u put do raja.
TAKTIKA IZGRADITE SVOJ EDEN
Poput plesanja, vođenje kulta često najbolje ide kad nitko ne gleda.
Ako ljudi izvana počnu zabijati nos u to što radite,
vrijeme je da nađete mirnije utočište.
Morate otići nekamo
gdje vas nitko izvana neće kritizirati.
To je tipično za mnoge vođe kulta.
Jones je imao dobar razlog za odlazak.
Jim Jones je čuo za novinara
koji pokušava razgovarati s bivšim pripadnicima Hrama
i istražuje njegove financije ne bi li nešto iskopao.
U proljeće 1977. godine
taj je novinar počeo pripremati senzacionalnu reportažu.
To je vrlo optužujuće.
Razotkriva sve što Hram radi.
Govori o njegovim vezama,
o tome kako iznuđuje novac od sljedbenika.
O tome kako tuče djecu.
Jonesove veze u medijima rekle su mu što se sprema.
Nisu se koristili anonimnim izvorima.
Imali su imena ljudi, njihove fotografije.
Bila je to pukotina
koja će izazvati rascjep i Jones je to znao.
Srećom, već je imao plan bijega.
GVAJANA, JUŽNA AMERIKA
Ova fascinantna zemlja
na sjeveroistočnoj obali Južne Amerike, Gvajana,
veliki je kontrast starog i novog.
Gvajana je odgovarala svim Jonesovim potrebama.
U njoj govore engleski,
socijalistička je
i daleko od dosadnih istražiteljskih novinara,
kao i od još jedne Jonesove brige, hladnoratovskog atomskog rata.
GVAJANA
Bonus je bio u tome
što je Gvajana bila u financijskoj stisci
pa vlada nije mogla odbiti
taj krasan izvor gotovine.
DOBRO DOŠLI U GVAJANU
Jonesov Hram naroda
unajmio je 1500 hektara džungle u Gvajani za izgradnju svog raja.
Tad je izašao taj članak u časopisu u San Franciscu.
Oko 75 ljudi krčilo je zemljište, podizalo kućice i slično.
Osjećajući pritisak, Jones je s obitelji odmah otišao u Gvajanu
i nije se potrudio da povede još sljedbenika.
Rekao nam je da trebamo mjesto na kojem ćemo izgraditi utopiju.
Jones je u Hram slao kućne snimke
koje su naselje prikazivale kao raj.
Vidjeli smo velike naranče i banane
i sve što je navodno raslo na tim stablima.
Ne znate što propuštate ovdje.
Imaju vlastita peciva i hamburgere i povrće.
Rekao da je nećemo trebati policajce.
Da ima dovoljno hrane za sve.
Niste morali raditi, samo se opuštati i uživati u životu.
Imamo puno krasnih, potpuno bezopasnih insekata i životinja.
Ovdje nikom ništa nije naudilo.
Jones je uspio nagovoriti 1000 pripadnika Hrama
da se presele u naselje u Gvajani,
ili, kako ga je Jones nazvao,
Jonestown.
No po dolasku su vidjeli da ondje nije onako kako im je prikazao.
Tvrdili su da voće raste na stablima.
Nije bio voća.
Ništa nisu mogli uzgojiti.
Rekli su da će svaka obitelj imati kuću.
To nije bila istina.
Nije bilo pravih kreveta.
Aha, da, još nešto.
Postalo je posve jasno
da po dolasku u Jonestown više ne mogu otići.
Ondje su dan i noć imali naoružane stražare.
To je bilo poput koncentracijskog logora.
Nikad nisam bila na plantaži,
ali, zaboga, to je bila plantaža,
a on je bio gospodar!
Jones je sljedbenike tjerao da svaki dan naporno rade 12 do 14 sati.
Svatko tko bi mu se pokušao usprotiviti
završio bi na tzv. Odjelu za posebnu skrb
nakljukan antipsihoticima.
Neki su pokušali pobjeći,
ali Jonesovi stražari ulovili bi ih i kaznili.
Strah je u Jonestownu bio sveprisutan,
ali Jonesu,
koji se sve više drogira,
to kao da nimalo ne smeta.
Znali su da preživjeti mogu samo tako da slušaju Jonesa
i čine sve što im kaže.
Imaju samo Jima Jonesa,
a to je, može se reći, san vođe kulta.
No u Edenu je problem
što se morate čuvati zmija.
Zabrinuti rođaci ljudi iz Jonestowna
obratili su se kongresniku Leu Ryanu.
„Možete li, molim vas, otići u Jonestown i vidjeti što je?
Zanima nas drže li ih protiv njihove volje.”
ČETRNAESTI STUDENOGA
U utorak 14. studenoga
kongresnik Leo Ryan pošao je u Gvajanu.
Dolazi društvo.
Morate malo dotjerati raj.
Za dolazak kongresnika
sve je bilo pomno orkestrirano.
-Zadovoljni ste ovdje? -Vrlo.
Ovdje je divno.
Pjevaju i plešu. Sviraju.
Čini se da se Jim Jones izvukao.
Zadovoljstvo je biti ovdje. Cijenim vaše gostoprimstvo.
Ali dovoljna je jedna slaba karika da vam sve to pokvari.
Jim Jones nije znao
da je netko novinaru NBC-ja dao poruku u kojoj je pisalo:
„Pomozite da odemo iz Jonestowna.”
Ovo vas ne zabrinjava?
Uvijek ima lažljivaca.
Molim vas da nas putite na miru.
Jones je nezadovoljnima dopustio da ode s kongresnikom.
Ali tad se predomislio.
Jones je poslao naoružane ljude po njih.
Petero ljudi poginulo je
kad su na njih zapucali s kola koja je vukao traktor.
I kongresnik Ryan poginuo je prije negoli je avion uspio uzletjeti.
Nekoliko sati poslije umrli su Jones i više od 900 sljedbenika.
Rekao im je da će svi počiniti revolucionarno samoubojstvo.
Da nema alternative.
Ali dokazi pokazuju nešto drugo.
Na mnogim truplima
našli su trag uboda injekcije na vratu ili stražnjoj strani koljena.
Nije to bio masovno samoubojstvo, nego masovno ubojstvo.
Mislim na svih tih 900 ljudi
koji su pogriješili
i slijedili zlog čovjeka do točke bez povratka.
Utopija u džungli Jima Jonesa završila je tragično,
što je ljaga svim vođama kulta.
Ali ne očajavajte.
Priručnik nudi drukčiji put
za stvaranje raja na Zemlji, a da ne morate ići na drugi kraj svijeta.
Samo se morate uvući u um sljedbenika
i više ih ne puštati.
Slijedi lekcija iz uvjeravanja čovjeka koji je propalu karijeru porno-glumca
iskoristio za otkrivanje svog pravog poziva.
Vođe Buddhafielda u kupaćim gaćicama,
Jaimea Gomeza.
Prijevod titlova: Ivan Zorić